**Pokyny pre stravníkov na školský rok 2021/2022**

Číslo účtu, na ktorý sa uhrádza strava : **SK 26 5600 0000 0004 6530 9008**

Spôsob úhrady za stravu je možný bankovým prevodom, internetbankingom alebo poštovou poukážkou.

Prihlásiť sa na stravovanie v školskej jedálni je možné iba na základe zápisného lístka stravníka.

Vyplnený a zákonným zástupcom podpísaný zápisný lístok prosím doručte do školskej jedálne pred začatím stravovania v jedálni.

Zápisný lístok si môžete stiahnuť zo stránky školy alebo osobne prevziať v školskej jedálni pri MŠ Kendice.

V školskom roku 2021/2022 sa strava bude uhrádzať zálohovite, t. j. vždy mesiac dopredu do 25. dňa v mesiaci.

Stravníci, ktorí sa stravovali v školskej jedálni minulý školský rok /materská škola - predškoláci, základná škola/,

majú uhradenú zálohu /obedy zadarmo/, ktorá bude použitá na obedy v septembri.

Do 25. 9. 2021 bude potrebné uhradiť stravný poplatok za október. Odporúčam nastaviť trvalý príkaz od októbra

2021 do mája 2022.

Stravníci, ktorí neboli stravníkmi našej školskej jedálne musia uhradiť stravu v septembri za september a október.

Pred začiatkom stravovania musí byť odovzdaný vyplnený zápisný lístok na stravovanie a uhradený stravný

poplatok.

Obed sa vydáva a konzumuje v školskej jedálni.

Zákonný zástupca dieťaťa/žiaka zo stravovania odhlasuje pri chorobe, odchode zo školy a pod.

Odhlásiť sa zo stravovania je možné iba deň vopred do 14.00 hod. z dôvodu dodržiavania všeobecných záväzných právnych predpisov pre školské stravovanie/ napr. Zásady správnej výrobnej praxe – HACCP a pod./

Iba v prvý deň choroby dieťaťa je možné neodhlásenú stravu odobrať do jednorazového obalu v čase od 12.00 – 13.00 hod.

Školská jedáleň nezodpovedá za stravu konzumovanú mimo školskej jedálne. Z hygienických dôvodov je zákaz nosenia vlastných nádob.

Za neodobratú alebo včas neodhlásenú stravu sa finančná ani vecná náhrada neposkytuje.

Preplatky sa vracajú 1x ročne , v júli po ukončení školského roka.

Strava sa začína poskytovať od 2. 9. 2021 /materská škola/ pre žiakov CZŠ Kendice od 3. 9. 2021/piatok/.

Výška príspevku zákonného zástupcu na stravovanie určuje finančné pásmo pre všetky vekové kategórie.

Denný poplatok za odobraté jedlo:

Žiaci materskej školy : 1,45 € /29,00 € za mesiac/ /desiata, obed, olovrant /

Žiaci ZŠ I. stupeň 1,15 € / 23,00 € za mesiac/

Žiaci ZŠ II. stupeň 1,23 € / 24,60 € za mesiac/

Dospelí stravníci 3,00 € / 60,00 € za mesiac/

Gabriela Sekerová, ved. ŠJ